දීර්ඝ කාලයක් පුරා පාකින්සන් රෝගයෙන් පීඩා විඳිමින් සිටින ලෝක බොක්සිං වළල්ලේ හිටපු ශ්‍රේෂ්ඨතම ක්‍රීඩකයා වන මොහොමඩ් අලිගේ තත්ත්වය දරුණු අතට හැරී ඇතැයි ඔහුගේ ‍සොයුරු රහ්මාන් අලි පවසයි.72 හැවිරිදි වියේ පසුවන මොහොමඩ් අලිගේ ජීවිත කතාව අළලා සැකසුණු 'අයි ඈම් අලි' චිත්‍රපටය මේ වසර අවසානයේ හොලිවුඩ් තිරයේ දිග හැරෙන අතර ඒ සඳහා ඔහුගේ සහභාගීත්වය ද සැක සහිත බව රහ්මාන් අලි වැඩි දුරටත් පවසයි.හිටපු හෙවිවේට් ශූර මොහොමඩ් අලිට මේ වනවිට හරි හැටි කතා බහ කිරීමට පවා අසීරුවී ඇතැයි ද ඔහු අමෙරිකාවේ පළවන 'සන්ඩේ පීපල්' පුවත්පතට ප්‍රකාශ කර සිටී.